**A 47. sorszámú Hulladékválogató és -feldolgozó megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 21 851 02

1.2. Részszakképesítés megnevezése: Hulladékválogató és -feldolgozó

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 120-150

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: befejezett iskolai végzettséget nem igényel

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A részszakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakörök** |
| 3.1.2. | 9212 | Hulladékosztályozó | Elektronikai hulladékválogató, -feldolgozó |
| 3.1.3. | Hulladékosztályozó munkás |
| 3.1.4. | Hulladékválogató |

**3.2. A részszakképesítés munkaterületének rövid leírása:**

A hulladékválogató és -feldolgozó alapvető feladata az anyagában kevert, valamint az ipari feldolgozásnak nem megfelelő idegen anyagokkal kevert hulladékok szétválogatása. A válogatási feladat végezhető gépi vagy kézi úton, vagy a két mód együttes alkalmazásával. A válogatás célja, hogy homogén, ipari felhasználásra alkalmas hulladék keletkezzen a válogatás után. A válogatott hulladékok ezt követően feldolgozásra kerülnek, melynek célja a felhasználókhoz történő hulladék-továbbítás előkészítése, egységrakomány képzése, bálázása.

A részszakképesítéssel rendelkező képes:

- a munkavégzés során a rakodási, tárolási, válogatási szabályokat, valamint ezekkel összefüggésben lévő munka- és tűzvédelmi előírásokat a biztonságos munkavégzés érdekében betartani,

- ellenőrizni a válogató- és feldolgozógépek biztonságos működését,

- ellenőrizni az egyéni és kollektív védőeszközök meglétét és állapotát,

- betartani és betartatni a kapcsolódó környezetvédelmi előírásokat,

- gondoskodni a szükséges tárolóeszközök és területek rendelkezésre állásáról,

- ellenőrizni a beérkező hulladékokat, szükség esetén mintát venni azokból,

- gondoskodni a hulladékok szabvány szerinti válogatásáról,

- gondoskodni a hulladékok egységrakomány képzéséről,

- betartani a technológiai utasításokat és ellenőrizni a szelektív hulladékok minőségét,

- közreműködni a veszélyt jelentő hibák kijavításában.

**3.3. Kapcsolódó részszakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 32 851 02 | Hulladéktelepkezelő | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10868-12 | Hulladékválogatás és -feldolgozás |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10868-12 | Hulladékválogatás és -feldolgozás | szóbeli, gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Hulladékválogató és -feldolgozó feladatok**

A vizsgafeladat ismertetése: Egy hulladékválogató-szalag biztonságos működtetése

Kevert állapotú hulladékok kézi úton történő válogatása

A vizsgafeladat időtartama: 60 perc

A vizsgafeladat aránya: 70%

**5.3.2. Központi írásbeli vizsgatevékenység**

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

**5.3.3. Szóbeli vizsgatevékenység**

A vizsgafeladat megnevezése: **Komplex szóbeli**

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények pontban megadott modulokhoz tartozó témakörök mindegyikét tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat aránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A részszakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Anyagmozgató gépek |
| 6.3. | Válogató eszközök, berendezések |
| 6.4. | Feldolgozó gépek, eszközök |
| 6.5. | Tároló eszközök |
| 6.6. | Kéziszerszámok |
| 6.7. | Egyéni védőeszközök |
| 6.8. | Biztonsági berendezések |
| 6.9. | Mérőeszközök (kézi mágnes, átfolyásmérő, tolómérő, mérőszalag) |
| 6.10. | Tűzoltó berendezések |

**7. EGYEBEK**

A részszakképesítés megszerzésére irányuló felkészítésre jelentkező, fogyatékossággal élő személy tekintetében – különösen akkor, ha fogyatékosságának típusa a részszakképesítés megszerzését követő foglalkoztatását kizárná, vagy megkérdőjelezné – a szakképzés megkezdésével kapcsolatban a szakképzést folytató intézmény vezetője dönt, a fogyatékosság típusának megfelelő érdekképviselet véleményének ismeretében.

A szakmai tevékenység ellátása során az anyagmozgató gépek, hulladékválogató-szalagok kezelésének feltétele a gépek kezelésére külön jogszabályban meghatározott érvényes gépkezelői jogosítvány.